**JAVNI POZIV za jednokratnu novčanu pomoć za nabavu radnih bilježnica i drugog obrazovnog materijala učenicima osnovnih škola Grada Šibenika za 2020/2021. školsku godinu**

  Datum objave: **24.08.2020, 08:30 h**

  Datum isteka: **24.09.2020, 15:00 h**

  Status: **Aktivan**

Grad Šibenik poziva roditelje/skrbnike učenika osnovnih škola s mjestom prebivališta na području Grada Šibenika, na podnošenje Zahtjeva za ostvarivanjem prava na jednokratnu novčanu pomoć za nabavu radnih bilježnica i drugog obrazovnog materijala za 2020/2021. školsku godinu. Predmet Javnog poziva je dodjela jednokratne novčane pomoći za kupnju radnih bilježnica i drugog obrazovnog materijala korisnicima prava na dječji doplatak s prebivalištem na području Grada Šibenika.

Iznosi jednokratne pomoći su:

1. 300,00 kn po uzdržavanom učeniku/ci od 1. do 4. razreda
2. 500,00 kn po uzdržavanom učeniku/ci od 5. do 8. razreda

Za ostvarivanje jednokratne pomoći podnositelj je dužan podnijeti ispunjeni obrazac Zahtjeva kojeg može preuzeti na web stranici Grada Šibenika, uz koji prilaže:

1. Dokaz o ostvarivanju prava na doplatak za djecu za 2020. godinu (rješenje/potvrda o pravu na doplatak za djecu ili potvrda o isplaćenom doplatku za djecu),
2. Potvrdu škole o redovitom školovanju učenika s podatkom koji razred pohađa
3. Presliku osobne iskaznice korisnika doplatka/podnositelja zahtjeva (obje strane osobne iskaznice)
4. Presliku tekućeg računa/zaštićenog računa na kojem je vidljiv IBAN (roditelji/skrbnici koji imaju otvorene zaštićene račune dužni su primanje prijaviti u FINA-i)

Ispunjeni i potpisani obrazac Zahtjeva s potrebnom dokaznom dokumentacijom može se dostaviti na e-mail adresu: radne.biljeznice@sibenik.hr ili osobnom predajom u pisarnicu Grada Šibenika, Trg palih branitelja Domovinskog rata 1, 22000 Šibenik, zaključno sa 24. rujna 2020. godine.